এডাম কোল
অস্টিন জ্যান্কিন্স (জন্ম: জুলাই ৫, ১৯৮৯), একজন মার্কিন পেশাদার কুস্তিগির, যিনি এডাম কোল নামে অধিক পরিচিত। যিনি বর্তমানে এইডাব্লিউ এর সাথে যুক্ত আছেন।আগে তিনি ডাব্লিউডাব্লিউই এর সাথে যুক্ত ছিলেন যেখানে তিনি এনএক্সটি ব্রান্ডে কুস্তি লড়তেন। কোল প্রথম এনএক্সটি চ্যাম্পিয়ন এবং তিনি একবার ডাস্টি রোডস প্রতিযোগিতায় কাইল অ রাইলি এর সাথে এনএক্সটি ট্যাগ টিম চ্যাম্পিয়নশিপ জিতেছেন। তিনি এনএক্সটি ইতিহাসের প্রথম ডাবল চ্যাম্পিয়ন হয়েছিলেন(একিসাথে দুইটি আলাদা চ্যাম্পিয়ন খেতাব অর্জন করা)। এনএক্সটি চ্যাম্পিয়নশিপ অর্জন করার পর তাকে ২য় এনএক্সটি ত্রিপল ক্রাউন বিজয়ী হিসেবে ঘোষণা করা হয়।